Gylfi lagði upp og Jóhann Berg skoraði
Gylfi Þór Sigurðsson lagði upp mark í þægilegum 3:1-sigri Everton gegn Brighton á Goodison Park í 11. umferð ensku úrvalsdeildarinnar í knattspyrnu í dag. Þá skoraði Jóhann Berg Guðmundsson fyrir Burnley í 4:2-tapi á útivelli gegn West Ham.
Everton var að leitast við að koma til baka eftir 2:1-tapið gegn Manchester United í síðustu umferð þar sem Gylfi skoraði eina mark Everton. Það var svo einmitt hann sem lagði upp fyrsta mark leiksins, eftir að hafa farið illa með tvö góð færi þar á undan. Gylfi renndi boltanum á Brasilíumanninn Richarlison sem skoraði laglegt mark úr góðu færi.
Gestirnir jöfnuðu metin eftir hornspyrnu á 33. mínútu þökk sé marki Lewis Dunk en Seamus Coleman kom heimamönnum yfir strax í upphafi síðari hálfleiks áður en Richarlison innsiglaði sigurinn með laglegu marki eftir slæm varnarmistök Brighton á 77. mínútu. Gylfi var tekinn af velli á 89. mínútu.
Jóhann Berg skoraði í tapi Burnley
Þá var heldur betur fjörugur leikur í Lundúnum þar sem Burnley heimsótti West Ham. Marko Arnautovic hafði komið heimamönnum yfir áður en Jóhann Berg jafnaði metin fyrir Burnley rétt fyrir hálfleik. Gestirnir voru þó ansi slakir í leiknum og lentu aftur undir á 68. mínútu þegar Felipe Anderson skoraði fyrir West Ham. Chris Wood reyndar jafnaði metin aftur fyrir Burnley skömmu síðar áður en Anderson bætti við sínu öðru marki og Javier Hernandez innsiglaði sigur West Ham með fjórða markinu, lokatölur 4:2. Jóhann Berg lék allan leikinn.
Aron Einar Gunnarsson var á sínum stað á miðjunni og spilaði allan leik Cardiff og Leicester en mátti þola tap, 1:0, gegn liði Leicester sem var að spila sinn fyrsta leik eftir þyrluslysið hörmulega þar sem eigandi félagsins og fjórir aðrir létu lífið.
Úrslitin
Cardiff - Leicester 0:1
Everton - Brighton 3:1
Newcastle - Watford  1:0
West Ham - Burnley 4:2
Gylfi Þór Sigurðsson lagði upp mark í þægilegum 3:1-sigri Everton gegn Brighton á Goodison Park í 11. umferð ensku úrvalsdeildarinnar í knattspyrnu í dag.
Gylfi var tekinn af velli á 89. mínútu.
Þá var heldur betur fjörugur leikur í Lundúnum þar sem Burnley heimsótti West Ham.
Marko Arnautovic hafði komið heimamönnum yfir áður en Jóhann Berg jafnaði metin fyrir Burnley rétt fyrir hálfleik.
Gestirnir voru þó ansi slakir í leiknum og lentu aftur undir á 68. mínútu þegar Felipe Anderson skoraði fyrir West Ham.
Javier Hernandez innsiglaði sigur West Ham með fjórða markinu, lokatölur 4:2.
Jóhann Berg lék allan leikinn.